**Szerződés**

**pénzeszköz átadásáról**

amely létrejött egyrészről a

**Budapest Főváros XI. Kerület Újbuda Önkormányzata**

székhelye: 1113 Budapest, Bocskai út 39-41.

képviseli: dr. Hoffmann Tamás polgármester

törzsszáma: 735748

adóigazgatási azonosító száma: 15735746-2-43

bankszámlaszáma: 11784009-155110001

KSH statisztikai számjele: 15735746-8411-321-01

mint Átadó (a továbbiakban: **Önkormányzat**), valamint a

**Dél-Budai Tankerületi Központ**

székhelye: 1119 Budapest, Fehérvári út 126-128.

képviseli: dr. Gálné Csabai Klára tankerületi igazgató

adóigazgatási azonosító száma: 1585042-2-43

ÁHT azonosítója: 361351

PIR azonosítója: 835046

KSH statisztikai számjele: 15835042-8412-312-01

mint Átvevő (a továbbiakban: **Tankerület**)

(a továbbiakban együtt: **Felek**) között alulírott helyen és napon a következő feltételekkel:

**1.** Az Önkormányzat kizárólagos tulajdonában és a Tankerület vagyonkezelésében van a Budapest XI. kerület, 3004. hrsz. alatti, természetben 1119 Budapest Rátz László utca 73-75. szám alatti ingatlan, melyben az Újbudai Montágh Imre Általános Iskola, Óvoda, Fejlesztő Nevelés-oktatást Végző Iskola és Készségfejlesztő Szakiskola működik (a továbbiakban: Intézmény). Az Intézmény fenntartója és működtetője a Tankerület.

**2.** Az Intézményben két új óvodai csoportszoba kerül felújításra, mely az autista gyermekek nevelését szolgálja majd (a továbbiakban: felújítás) A felújítást a Tankerület végzi az épületben. A felújítás tervezett költsége 70.000.000.-Ft, melyből 40.000.000.- Ft összeget saját forrásból biztosít. A felújítás befejezésének tervezett határideje: 2018. december 31. Jelen szerződés aláírásával az Önkormányzat feltétlen és visszavonhatatlan tulajdonosi hozzájárulását adja a felújításhoz.

3. Az Önkormányzat döntése alapján a felújításhoz 30.000.000.-Ft, azaz harmincmillió forint összeget biztosít a Tankerület számára vissza nem térítendő felhalmozási célú pénzeszközátadás jogcímen.

**4.** Az átadott pénzeszköz kizárólag a felújítás megvalósítására fordítható.

A támogatott cél megvalósításának helye: **1119 Budapest, Rátz László utca 73-75.**

Tankerület kijelenti, hogy

-  60 (hatvan) napon túl lejárt és ki nem egyenlített köztartozása (adó-, vám-, valamint TB- és egyéb járulék tartozása) nincs,

-  csőd-, felszámolási vagy végelszámolási eljárás alatt nem áll.

**5.**   A kifizetés pénzátutalással történik a Tankerület **10032000-00336657-00000000** számú, a Magyar Államkincstárnál vezetett számlájára jelen szerződés aláírását követő 30 napon belül.

**6.** **Az átadott pénzeszköz felhasználása**

**6.1** Tankerület köteles az átadott pénzeszközt egyéb pénzeszközeitől elkülönítetten kezelni és nyilvántartani, arra is figyelemmel, hogy az átadott pénzeszköz felhasználásának mértékéről az Önkormányzat megkeresésére naprakész információkkal tudjon szolgálni.

**6.2** Tankerület az átadott pénzeszközt a jelen szerződésben meghatározott céltól eltérően nem használhatja fel. Ezzel összefüggésben sem fordítható az átadott pénzeszköz az adóhatóság felé fizetendő ÁFA, illeték, vagy közteher tartozás kiegyenlítésére. A megvalósítás során esetleg felmerülő többletköltség Tankerületet terheli.

**6.3** Az átadott pénzeszköz a mindenkor hatályos vonatkozó jogszabályok, de különösen a közbeszerzési törvény és az ÁFA törvény szabályai szerint használható fel. A felújítással kapcsolatosan a közbeszerzési eljárást – amennyiben szükséges – a Tankerület saját költségén folytatja le és köti meg a vállalkozási szerződést. A felújításhoz esetlegesen szükséges valamennyi hatósági engedély beszerzéséről a Tankerület gondoskodik.

**6.4** Tankerület vállalja, hogy az átadott pénzeszköz felhasználásról legkésőbb:

2019. február 28-ig az Önkormányzatnak elszámol.

**7. Az elszámolás rendje:**

**7.1**A Tankerület a támogatás felhasználásáról az alábbiak szerint köteles írásban elszámolni. Az elszámolásnak tartalmaznia kell:

a) az Elszámoló lapot (Szerződés 2. számú melléklete)

b) a kitűzött célok megvalósulását bemutató szöveges szakmai beszámolót,

c) az átadott pénzeszköz felhasználását igazoló számláknak és az egyéb számviteli bizonylatoknak a másolatát,

d) a felújítás megvalósítása érdekében kötött szerződések/megrendelések másolatát,

e) valamint a kifizetésekről szóló bankkivonatokat és kiadási pénztárbizonylatokat.

**7.2** Az elszámoláshoz benyújtott számlák teljesítési dátuma a 4. pontban feltüntetett megvalósulási időszakra eshetnek.

**7.3** Nem magyar nyelvű számla esetében a számla teljes tartalmát le kell fordítani, a forint összeg számítása – melyet a számlán fel kell tüntetni – a felhasználás napján érvényes (melyet be kell csatolni) MNB hivatalos devizaárfolyamon történhet.

**7.4** Az eredeti számlán a Tankerületnek fel kell tüntetni (másolást megelőzően) bélyegzővel vagy olvasható ráírással: „Elszámolva a Budapest Főváros XI. Kerület Újbuda Önkormányzata …….….sz. pénzeszköz-átadási szerződése terhére   …………...Ft összegben”.

**7.5.**Amennyiben a Tankerület az átadott pénzeszközzel kapcsolatosan ÁFA levonásra jogosult, az átadott pénzeszköz terhére csak az elszámoláshoz benyújtott számlák ÁFA nélküli összegét (nettó összegét) számolhatja el. Amennyiben a Tankerület nem jogosult ÁFA levonásra, úgy lehetősége van a számlák bruttó – azaz az ÁFA összegét is tartalmazó – összegének elszámolására.

**7.6.**Amennyiben Tankerület részben vagy egészben nem tud elszámolni a kapott pénzeszközzel, az Önkormányzat felszólítja a Tankerületet, hogy a teljes összeget illetve annak el nem fogadott részére eső összeget, kamatokkal növelve az Önkormányzat részére 15 napon belül fizesse vissza.

**8.**Az Önkormányzat jogosult az átadott pénzeszköz felhasználását, illetve az abból megvalósítani kívánt célt ellenőrizni, ennek során a Tankerülettől az ellenőrzéshez szükséges adatokat, bizonylatokat bekérni, illetve a felhasználónál előre írásban egyeztetett időpontban és módon helyszíni ellenőrzést tartani.

**9.**A Tankerület súlyos szerződésszegése esetén az Önkormányzat jogosult a szerződést azonnali hatállyal felmondani (rendkívüli felmondás). Ebben az esetben a Tankerület köteles a támogatás teljes összegét (az átutalás napjától számított, Ptk.-banmeghatározott késedelmi kamattal növelten) az Önkormányzat bankszámlájára, a felmondást követően haladéktalanul visszafizetni. Súlyos szerződésszegésnek minősül különösen az átadott pénzeszköz összegének e szerződésben foglaltaktól eltérő felhasználása, a vállalt feladatok ellátásának azonnali, és indokolatlan megszüntetése, valótlan adatok, tények, körülmények közlése, az elszámolási kötelezettség megszegése, az ellenőrzés akadályoztatása, a jogszabályok, szakmai követelmények, nyilvántartási kötelezettségek, valamint - ismételt felszólítást követően - a szerződés szerinti tájékoztatási kötelezettségek elmulasztása.

**10.** Jelen szerződés mellékletét képezi a Tankerület valamennyi - jogszabály alapján beszedési megbízással megterhelhető - fizetési számlájára vonatkozó, az Önkormányzat javára szóló beszedési megbízás benyújtására vonatkozó visszavonásig érvényes – a Tankerület bankszámla-vezető pénzintézete által leigazolt – „Felhatalmazó levél” eredeti példánya (Felhatalmazó levél minta a szerződés 1. számú melléklete). Az Önkormányzat az azonnali beszedés jogát a szerződésszegés esetén azonnal gyakorolhatja.

**11.** Amennyiben a Tankerület nem tudja teljesíteni jelen megállapodásban foglalt kötelezettségeit, erről haladéktalanul köteles az Önkormányzatot értesíteni, és köteles a támogatás teljes vagy részösszegét 15 (tizenöt) napon belül a Támogató bankszámlájára visszautalni, valamint 60 (hatvan) napon belül pénzügyi elszámolást készíteni. Az elszámolási határidő lejártát megelőzően önként teljesített visszafizetési kötelezettséget késedelmi kamat nem terheli.

**12.** A felújítás tulajdonjogi sorsa:

**12.1** Az elkészült értéknövelő felújítás aktiválását - a felújítás teljes összegében - a Tankerület végzi, az ő nyilvántartásába kerül, mint idegen tulajdonú ingatlanon megvalósított felújítás. Az értékcsökkenési leírást elszámolja és a vagyonkezelés megszűnése időpontjában a vagyonkezelésbe adott eszközökkel együtt térítésmentesen adja át az Önkormányzatnak. A felújítás tulajdonjogot nem keletkeztet a sem a Tankerület, sem a Klebelsberg Központ számára.

**12.2** A Tankerület vállalja, hogy a felújítás átadás-átvételének időpontjáról az Önkormányzatot értesíti, az Önkormányzat az átadás-átvételi eljáráson jelen lehet.

**13.** A megállapodásban nem szabályozott kérdésekben a Polgári Törvénykönyv rendelkezéseit kell irányadónak tekinteni. Jogvita esetén a szerződő felek a Budai Központi Kerületi Bíróság kizárólagos illetékességét kötik ki.

**14.** Jelen szerződés az aláírás napján lép hatályba.

A Felek a jelen megállapodásban foglalt feltételekkel egyetértenek, azokat közösen

értelmezték, és a megállapodást, mint akaratukkal mindenben egyezőt, cégszerűen

jóváhagyólag aláírták.

Budapest, 2018. …………………..

……………………………………………. …………………………………………

|  |  |
| --- | --- |
| **Budapest Főváros XI. kerület**  **Újbuda Önkormányzata**  **képviseletében**  **dr. Hoffmann Tamás**  **polgármester** | **Dél-Budai Tankerületi Központ**  **képviseletében**  **dr.Gálné Csabai Klára**  **tankerületi igazgató** |

Ellenjegyzem: Ellenjegyzem:

Pénzügyileg ellenjegyzem: Pénzügyileg ellenjegyzem:

**Szerződés 1. melléklete**

**……………………………………….                                  ……………………………………**

Név                                                                    Székhely

Bankszámla-vezető  pénzintézet neve: **…………………………………………………………**

Címe: **…………………………………………………………………………………………....**

**FELHATALMAZÓ LEVÉL**

Felhatalmazzuk bankszámla-vezető pénzintézetünket, hogy a Budapest Főváros XI. Kerület Újbuda Önkormányzata **…………………………………** számú számlája által benyújtott azonnali beszedési megbízást a **…………………………………** számú számlánk terhére befogadja és teljesítse.

Pénzügyi fedezethiány  esetén a követelés legfeljebb harmincöt napig sorban áll.

Ez a bejelentésünk visszavonásig érvényes **……………………** céljára nyújtott **…………………**Ft erejéig, és csak a jogosult, Budapest Főváros XI. Kerület Újbuda Önkormányzata írásbeli hozzájárulásával vonható vissza.

Budapest, **………………………………….**

**…………………………………….**

banknál bejelentett cégszerű aláírás

PH.

Bankszámla-vezető pénzintézet által történő nyilvántartásba vétel igazolása:

Budapest, **………………………………..**

**……………………………………**

**Szerződés 2. melléklete**

**Elszámolás**

**1. Kedvezményezett adatai:**

·         Név: **…………………………………………………………………………………….**

·         Cím (székhely, lakóhely): **………………………………………………………………**

·         Levelezési cím, telefon: **………………………………………………………………...**

·         Adószám (adóazonosító jel): **……………………………………………………………**

·         Bankszámlaszám:**……………………………………………………………………….**

·         Az elszámolásban szereplő számlákkal kapcsolatosan Áfa levonási jogosultsága van-e?

igen / nem / arányosítással     (a megfelelő rész aláhúzandó)

·         Az átadott pénzeszköz összegéből az adóhatóság felé Áfa befizetést teljesített?

igen  /  nem  (a megfelelő rész aláhúzandó)

·         A kapcsolattartó személy neve és elérhetősége: **……………………………………..**

·         A csatolt számlákat kizárólag a Budapest XI. Kerület Újbuda Önkormányzata **……………** sz. pénzeszköz-átadási szerződésének elszámolásához használta fel:

        - igen                          - nem (számlákon bontva, igazolva milyen arányban)

**2. Az Önkormányzattól kapott pénzeszköz összege:** **…………………………….......** Ft

**3. A cél megnevezése: …………………………………………………………**

**4.  Elszámolási határidő: …………………………………………………………………..**

**5. Az átadott pénzeszköz terhére elszámolt összeg összesen:**

|  |
| --- |
|  |

**6. Önerő terhére elszámolt összeg összesen:  ……………………………**

A költségösszesítő pótlapok száma: **…………**db

Budapest, **………**év**……………………..**hónap**………..**nap

**……………………………**

        (cégszerű) aláírás

|  |
| --- |
| **IGAZOLÁSOK**  **1. Szakmai igazolás**  A pénzeszközátadás cél szerinti felhasználását igazolom.  Dátum: **………………………………..** Aláírás: **……………………………………**  A pénzeszközátadás cél szerinti felhasználását az alábbiak miatt nem igazolom:  **……………………………………………………………………………………………….**  Dátum: **……………………………** Aláírás:**……………………………………**  **2. Pénzügyi igazolás**  Az elszámolás pénzügyi megfelelőségét……………………..,- Ft összegben igazolom.  Dátum: **……………………………** Aláírás (ügyintéző): **…………………………………**  Dátum: **……………………………** Aláírás (vezető): **……………………………….**  Az elszámolás pénzügyi megfelelőségétaz alábbiak miatt nem igazolom:  **……………………………………………………………………………………………….**  Dátum: **……………………………** Aláírás (ügyintéző): **…………………………………**  Dátum: **……………………………** Aláírás (vezető): **………………………………….** |

**Költségösszesítő lap**

Név: **……………………………………………………………………………**

A pótlap sorszáma: **…………………**

|  |  |  |  |  |  |  |
| --- | --- | --- | --- | --- | --- | --- |
| **Sor-szám** | **Megnevezés** | **Szállító** | **Számla-**  **szám** | **ÁFA nélküli**  **összeg (Ft)** | **ÁFA-val növelt összeg (Ft)** | **Pénzeszözátadás terhére elszámolt összeg (Ft)** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  | **Összesen:** |  |  |  |